Bhâsa Jhâbâ Banyumasan

Bhâsa jhâbâ Bhânyomasan (Bhâsa jhâbâ: ꦧꦱꦗꦮꦧꦚꦸꦩꦱꦤ꧀  Bhâsa Jhâbâ Bhânyomasan); pètotor lowar Bhânyomasan nyebbut Ngapak, asalla ḍâri oca’ ngapa, artèna “arapa.” Èngghi panèka logat Jhâbâ moḍern sè konservatif. Paradhâbhân Bhânyomasan èangghep sala sèttong sè palèng towa è Jhâbâ amarghâ bâḍâna komplèks candhi ḍieng, sè aropa'aghi wârisân Karaja'an Meḍang. ḍaera Wirasaba (Bhanyomas Tèmor) sareng ḍieng jhugan terros ekobâsaè bân Majhâpaèt. Bhâsa Bhânyomasan panèka cem-macemma Bhâsa Jhâbâ Tèmor, sè èghuna'aghi è bârâ' lao'na Jhâbâ Tengnga nojjhu ka tèmor kantos ḍataran Tèngghi ḍieng, lebbi khusus è tello' bekas Kresiḍènan: sabâgiyân bekas Kresidḍènan Bhanyomas, bâgiyân bârâ' bekas Kresiḍènan Keḍu, bân bâgiyân lao' bekas krèsiḍènan Pekalongan.Budiono Herusasoto (2008) Banyumas: Sejarah, Budaya, Bahasa Dan Watak

Ḍaerah Bekas Kresiḍènan Bhanyomas tamaso' Banjarnegara, Purbalingga, Bhanyomas, sareng Cilacap, jhughân pan-saponapan ḍaerah è lowar Bekas Kresiḍènan Bhanyomas, akaḍhi sabâgiân rajâ Kebumen, Wonosobo lao', Pemalang lao', Pekalongan lao', Batang lao', sareng pan-saponapan ḍisa è kacamatdhân Sirampog sareng Paguyang è Kacamatandhân Breḍibes lao'.

Bhâsa Jhâbâ Bhânyomasan jhughân èghuna'aghi è Kacamatandhân Lakbok bân Purwaḍaḍi è Kabupatèn Ciamis, bâgiyân kènè' ḍâri Kottah Banjar, bân bâgiyân kènè' è tèmor Kabhupatèn Panganḍaran, sè abatessan Jhâbâ Bârâ' bân Jhâbâ Tengnga. Bhâsa Bhânyomasan è Jhâbâ Bârâ' ampon ècamporaghi bân Bhâsa Sunḍa Priangan.

Ḍialèk ka’ḍinto tamaso’ sala sèttong ḍialèk Jhâbâ moḍèrn sè ghi’ anḍi’ sambhungan sareng fonetik (lafal) bhâsa Jhâbâ Kona(7) sè ampon ta’ ètemmo polè è Bhâsa Jhâbâ Baku (Solo), èngghi panèka ḍialèk Bhânyomasan sè aghâḍhui ciri-ciri lafal sè sangèt tegghes tor jhârna’ ḍâri aksara ‘a’ bân ‘k’ sarta lafal sè jhârna’ ḍâ’ horop ‘h’h 'g' 'w' 'y', tor fonem [u] sareng [i] jhughân ghi' bhâkal èsebbhut /u/ sareng /i/.

Bâḍâ jhughân sub-ḍialèk Bhâsa Jabâ Bhânyomasan sè èghuna'aghi è Wonosobo lao' bân tengnga sè ngobâ aksara y dhâḍdhi z, contona mbok ayu (Kakak binè') dhâḍdhi mbok azu, salaèn jâriya pangocapanna bâk tebbel umumna kalabân ètambâi aksara /h/ (paḍâ kalabân ḍialèk Pekalongan) contona bayar dhâddhi bheyar, ngarani dhâḍdhi ngèrèni, bân laèn samacemma. salaèn jâriya fonem [i] bân [u] è sub-ḍialèk Wonosobo aobâ dhâḍdhi [e] bân [o] (paḍâ kalabân ḍialèk Jhâbâ Tèmor) ompamana tutup dhâḍdhi totop, ḍulur dhâḍdhi ḍolor, titip dhâḍdhi tétép, mikir dhâḍdhi mékér.

 Sombher